Donald Tusk
Donald Franciszek Tusk (s. 22. huhtikuuta 1957 Gdańsk) on puolalainen poliitikko. Tusk aloitti joulukuussa 2014 Eurooppa-neuvoston puheenjohtajana. Ennen nimitystään Eurooppa-neuvoston johtoon Tusk oli perustamansa keskusta-oikeistolaisen Kansalaisfoorumin (, lyh. PO) puheenjohtajana vuosina 2003–2014 ja toimi Puolan pääministerinä vuosina 2007–2014.
Puolan parlamenttivaalit 2007
8. syyskuuta 2007 sejm päätti äänestyksen jälkeen järjestää ennenaikaiset vaalit. Tämän kannalla olivat kaikki muut puolueet paitsi Itsepuolustus ja Puolan perheiden liitto. Samana päivänä presidentti Kaczyński määräsi vaalipäiväksi 21. lokakuuta 2007.